25. ΒΑΣΙΛΙΚΟΝ ΔΙΑΤΑΓΜΑ υπ' αριθ. 582 της 14 Αυγ./ 1 Σεπτ. 1961 (ΦΕΚ Α' 141) Περί τροποποιήσεως και συμπληρώσεως του υπ' αριθ. 495 /25 Ιουν. 1960 Β.Δ/τος (ΦΕΚ 108). Έχοντες υπ' όψιν : 1) τας διατάξεις της παρ. 6 του άρθρ. 7 του υπ' άριθ. 3620/1956 Ν.Δ/τος "περί τροποποιήσεως και συμπληρώσεως των διατάξεων περί διοικητικής αποκεντρώσεως", 2) την υπ' αριθ. 447/61 γνωμοδότησιν του Συμβουλίου της Επικρατείας και 3) την υπ’ αριθ.286/1961 γνωμοδότησιν του Ανωτάτου Συμβουλίου Δημοσίων Υπηρεσιών, προτάσει των Ημετέρων επί του Συντονισμού, Εσωτερικών και Οικονομικών Υπουργών, απεφασίσαμεν και διατάσσομεν : Άρθρ.1.-1.Πλην του, εν άρθρ. 1 του υπ' αριθ. 495/25 Ιουν. 1960 Β.Δ/τος (ΦΕΚ 108), προβλεπομένου ειδικού προσωπικού, επί συμβάσει εργασίας ιδιωτικού δικαίου, δύνανται να προσλαμβάνωνται, εντός του υπ' αυτού ορισθέντος ανωτάτου ορίου θέσεων και υπό τους αυτούς όρους, δι' αποφάσεως του Συμβουλίου εκάστου Νομαρχιακού Ταμείου και Υπομηχανικοί, σχεδιασταί, εργοδηγοί και επιστάται. 2.Εις το καθοριζόμενον εν τη προηγουμένη παραγράφω τεχνικόν προσωπικόν, δύνανται να περιλαμβάνωνται και πολιτικοί μηχανικοί, προσλαμβανόμενοι μόνον εφ' όσον αι υπηρεσιακαί ανάγκαι δεν δύνανται να θεραπευθώσι υπό πάντων των διατιθεμένων και απασχολουμένων προς τούτο πολιτικών μηχανικών ή υπομηχανικών. 3.Διαδικασία ως και δικαιολογητικά προσλήψεως έσονται τα εν τη υπ' αριθ. 48171/21.9.1957 κοινή αποφάσει των Υπουργών Εσωτερικών και Οικονομικών, οριζόμενα, εφαρμοζομένης ταύτης και εις την περίπτωσιν προηγουμένης παραγράφου. 4.Η εν άρθρ. 1 στίχος 22 του υπ' αριθ./ 25 Ιουν. 1960 Β.Δ/τος, λέξις, "Αττικής" απαλείφεται. Άρθρ.2-Ο αριθμός των θέσεων του, κατά το άρθρ. 1 του υπ' αριθ. 495/25 Ιουν. 1960 Β.Δ/τος, ως τούτο τροποποιείται και συμπληρούται υπό του άρθρ. 1 του παρόντος, προσλαμβανομένου προσωπικού ορίζεται, διά το Νομαρχιακόν Ταμείον Αττικής, εις 15. Άρθρ.3.-1.Ως προσόντα διορισμού απαιτούνται τα κάτωθι : α)Διά τους πολιτικούς μηχανικούς, πτυχίον. του Εθνικού Μετσοβίου Πολυτεχνείου ή άλλων ανεγνωρισμένων ανωτάτων πολυτεχνικών σχολών της Ημεδαπής ή Αλλοδαπής, ομοταγών προς τάς ανωτάτας σχολάς αυτού. β) Διά τους υπομηχανικούς, πτυχίον σχολών υπομηχανικών του Εθνικού Μετσοβ. Πολυτεχνείου ή άλλων ομοταγών ανεγνωρισμένων σχολών μέσης τεχνικής μορφώσεως. γ)Διά τους σχεδιαστάς, πτυχίον ανεγνωρισμένης σχολής σχεδιαστών και σχεδιαστική εμπειρία. δ)Διά τους εργοδηγούς και επιστάτας ενδεικτικόν Δ' τάξεως εξεταξίου Γυμνασίου ή άλλης ισοτίμου σχολής μέσης εκπαιδεύσεως και τετραετής συνεχής πείρα περί την εκτέλεσιν έργων. Άρθρ.4.-1.Η μηνιαία αποζημίωσις των ανωτέρω τεχνικών καθορίζεται ως ακολούθως : α) Διά τον    πολιτικόν Μηχανικόν δρχ. 7.500 β)   " " Υπομηχανικόν  "     4.500 γ)   " " σχεδιαστήν  "     3.000 δ)   " " εργοδηγόν  "     2.500 ε)   " " επιστάτην  "     2.500 2.Εις τους ανωτέρω εξερχομένους της έδρας των, δι' εκτέλεσιν υπηρεσίας, καταβάλλεται επίσης, εκτός των οδοιπορικών των εξόδων και ημερησία αποζημίωσις καθοριζομένη ως κάτωθι : α) Διά τον      πολιτικόν Μηχανικόν δρχ.   200 β)   " " Υπομηχανικόν  "      130 γ)   " " σχεδιαστήν  "        80 δ)   " " εργοδηγόν  "        70 ε)   " " επιστάτην  "        70 3.Πέραν των ανωτέρω καθοριζομένων αποζημιώσεων, ουδεμία ετέρα αποζημίωσις, υφ' οιονδήποτε τύπον και αιτίαν καταβάλλεται εις τους εν λόγω τεχνικούς υπαλλήλους. Άρθρ.5.-Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος ούτινος η ισχύς άρχεται από της δημοσιεύσεως εις την Εφημερίδα της Κυβερνήσεως. 